Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: 6. számú melléklet a 2000. évi CXXXIII. törvényhez
Paragraph Index: 1315

2002. évi előirányzat: 11 400,0 millió forint Működési forráshiányból eredően az önhibáján kívül hátrányos pénzügyi helyzetben levő helyi önkormányzat támogatást igényelhet az alábbi feltételek szerint. E támogatást csak az az önkormányzat igényelheti, amely a normatívan képződő forrásokon túl a saját források maximális feltárására és a kiadások lehetséges csökkentésére tett intézkedések mellett sem képes a kötelező önkormányzati feladatok ellátására, valamint az 1990. december 31. előtti hitel-, kötvénykötelezettség és azok tárgyévben esedékes kamatai teljesítésére. Az önkormányzattól elvárható bevételek és az elismerhető kiadások számításához e törvény alapján a Pénzügyminisztérium és a Belügyminisztérium részletes módszertani útmutatót (a továbbiakban: útmutatót) készít, és arról — a területileg illetékes TÁKISZ-okon keresztül — a helyi önkormányzatokat tárgyév március 10-ig tájékoztatja. 1.1. Nem igényelhet támogatást ezen a címen az a helyi önkormányzat, amely(nek): 1.1.1. lakosságszáma a tárgyévet megelőző év január 1-jén 500 fő vagy ez alatti és körjegyzőséghez nem tartozik, kivéve ha a közigazgatási hivatal felmentésével rendelkezik, 1.1.2. polgármesteri hivatalon túl intézményt nem tart fenn, kivéve, ha részt vesz a helyi önkormányzatok

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes